సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
గంభీర్-మనోజ్ తివారి గలాటలో గంగూలీ పేరు
శనివారం ఢిల్లీ-బెంగాల్‌ల మధ్య జరుగుతున్న రంజీ ట్రోఫీ మ్యాచ్ హింసకి దారితీయడం, ఇరు జట్ల కెప్టెన్లు గంభీర్, మనోజ్ తివారీలు గొడవకి దిగడం తెలిసిందే.
TNN | Updated:
Oct 25, 2015, 08:25PM IST
శనివారం ఢిల్లీ-బెంగాల్‌ల మధ్య జరుగుతున్న రంజీ ట్రోఫీ మ్యాచ్ హింసకి దారితీయడం, ఇరు జట్ల కెప్టెన్లు గౌతమ్ గంభీర్ , మనోజ్ తివారీలు గొడవకి దిగడం తెలిసిందే. అయితే ఈ వ్యవహారంపై స్పందించిన మనోజ్ తివారీ .. గొడవ జరిగిన సమయంలో గంభీర్ అక్కడ భారత మాజీ కెప్టేన్, ప్రస్తుత క్రికెట్ అసోసియేషన్ ఆఫ్ బెంగాల్ అధ్యక్షుడు సౌరబ్ గంగూలీ పేరు ప్రస్తావించడం తనని అసహనానికి గురిచేసిందని అన్నాడు. బెంగాల్‌కి ప్రాతినిథ్యం వహిస్తూ తమ వాడైన గంగూలీని ఏమైనా అంటే ఎలా ఊరుకుంటాం. అందుకే గంభీర్ పట్ల కాస్త పౌరుషంగా స్పందించాల్సింది వచ్చిందన్నాడు. అయితే ఇంతకీ గంగూలీ గురించి గంభీర్ ఏమన్నాడు అనేది మాత్రం తనకి స్పష్టంగా అర్థం కాలేదని చెప్పాడు తివారి. ఢిల్లీ ఆటగాళ్లు భావించినట్లుగా ఆట మధ్యలో టైమ్‌వేస్ట్ చేసే ఉద్దేశం తనకి లేదని.. అంతేకాకుండా ఏదో ఓ వంకతో ప్రత్యర్థులు రెచ్చగొడితే రెచ్చిపోయే తత్వం కూడా తనది కాదని వివరించాడు మనోజ్ తివారీ. ఈ విషయంలో ఇప్పటికే బోర్డుకి రిపోర్టు చేయడం జరిగిందని.. ఇంతకన్నా ఎక్కువ మాట్లాడకూడదని మ్యాచ్ రిఫరీ సూచించిన విషయాన్ని మీడియాకు తెలిపాడు తివారి. ఇప్పటివరకు గౌతమ్ గంభీర్, మనోజ్ తివారీల మధ్య మాత్రమే చెలరేగిన గొడవగా పేరున్న ఈ వివాదంలో ఇప్పుడు కొత్తగా గంగూలీ పేరు రావడం చర్చనియాంశమైంది.